# Etna

| Etna  |
| --- |
| [[Datoteka:|center|280px]]Etna s jugozapada
 |
| Visina
 | 3.329 m
 |
| Lokacija
 |
| Država
 |  Catania (pokrajina)
 |
| Najbliža mjesta | Messina i Catania
 |
| Geologija
 |
| Starost
 | oko 500.000 god.
 |
| Planinarenje
 |
| Prvi uspon | nepoznato
 |
| Najlakša staza | stjenovita
 |
| Planinarski domovi | Rifugio Sapienza i Piano Provenzana
 |

**Etna** (latinski: *Aetna*, sicilijanski: *Mongibeddu*, talijanski: *Etna ili Mongibello*) je aktivni stratovulkan u Italiji koji se nalazi na istočnoj obali Sicilije, blizu Messine i Catanije.

Umjentički prikaz erupcije Etne iz 1766. god.
Etna je s više od 3.320 metara nadmorske visine najviši vulkan i najviša planina ispod Alpi u Europi. Pokriva područje od 1.190 km², a oko njega se nalazi 19.237 ha nenaseljenog područja. Na padinama Etne, od široke doline Catanije prema jugu, nalazi se plodno vulkansko tlo koje stanovnici iskorištavaju za vinograde i voćnjake. Iako je često aktivan, vulkan i nije toliko opasan.

Ime joj najvjerojatnije potiče od feničkog *attuna*, što znači „peć”, iako se prije vjerovalo kako potječe od starogrčkog *αἴθω (aitho)* što znači „gorim”. Prvi opis erupcije Etne dao je starogrčki povjesničar Diodor Sicilski, dok je starorimski pjesnik Vergilije detaljno opisao, najvjerojatnije iz prve ruke, u svom djelu *Eneidi*. Zbog česte aktivnosti bila je savršena antičkim piscima koji su je smatrali djelom bogova. Prema starogrčkom mitu Zeus je ispod ove planine zarobio čudovišnog Tifona, ali se vjerovalo i kako se tu nalazi Hefestova kovačnica

Etna iznad Catanije
Etna još uvijek utječe na vulkanologiju, geofiziku i druge znanosti povezane sa zemljom, te predstavlja prirodni laboratorij za proučavanje ekoloških i bioloških procesa, zbog čega je 2013. god. upisana na UNESCO-v popis mjesta svjetske baštine u Europi.

## Geografija

Etna se nalazi iznad mjesta gdje se susreću Afrička i Euroazijska ploča. Svojom trenutačnom visinom od 3.329 m, koja raste svakom erupcijom, Etna je najviši vulkan i najviši vrh ispod Alpi u Europi; a svojom površinom od 1.190 km² (s promjerom bazaltne površine od 140 km) je ubjedljivo najveći talijanski vulkan; skoro dvostruko veći od slijedećeg po veličini, Vezuva. U Europsko-Sjevernoafričkom području, samo je Teide na Tenerifeu viši i veći.
Etna je jedan od najaktivnijih vulkana na svijetu i gotovo konstantno tinja, zbog čega ga je UN ubrajao među 16 najopasnijih vulkana na svijetu, „Vulkane desetljeća”, tako nazvani jer su bili dijelom projekta „Internacionalnog desetljeća zaštite od prirodnih katastrofa”.

## Geološka historija

Satelitska simka erupcija Etne 2002. god.
Etna je najvjerojatnije nastala prije oko milijun godina erupcijom ispod mora. Prije oko 35.000 godina Etna je ispuštala velike količine lave, te su se ostatci pepela mogli naći i oko Rima, 800 km sjeverno. Najveća erupcija u zadnjih 1000 godina dogodila se 1669. godine kada je izbačeno otprilike 830.000.000 m³ lave. Na južnim obroncima planine pojavljivali su se i jaki zemljotresi koji su najviše pogodili područje Val di Noto. Potpuno je bio uništen zapadni dio grada Catanije, ali i drugih gradova kao što su: Caltagirone, Militello in Val di Catania, Modica, Noto, Palazzolo Acreide, Ragusa i Scicli. Najveće erupcije u zadnjih stotinu godina bile su 1928., 1949., 1971., 1983., 1992. i 2004. godine, dok je posljednja ozbiljnija aktivnost bila od siječnja 2011. do veljače 2012. god.

## Izvori

## Vanjske veze

* Etna uživo s video kamera oko planine
* Vulkan Etna, stranice Talijanskog nacionalnog instituta geofizike i vulkanologije (`it`)